kalixlouiis/myanmar-wikipedia-corpus huggingface dataset:
အောက်လွှတ်တော်ကို နိုင်ငံ၏ ပြည်နယ်တစ်ခုခြင်းအလိုက် ခွဲဝေသတ်မှတ်ထားသော ကွန်ဂရက်မဲဆန္ဒနယ်များမှ ရွေးကောက်ခံကိုယ်စားလှယ်များ (representatives) တို့ဖြင့် ဖွဲ့စည်းထား၍ လူဦးရေပေါ်တွင် မဲဆန္ဒနယ်ကို အခြေခံသတ်မှတ်ကြသည်။
မဲဆန္ဒနယ်တစ်ခုတွင် ကိုယ်စားလှယ်တစ်ဦးရှိပြီး ပြည်နယ်တစ်ခုတွင် ကိုယ်စားလှယ်တစ်ဦး အနည်းဆုံးရှိနေရမည်။
၁၇၈၉ လွှတ်တော်စတင်ကျင့်သုံးချိန်ကတည်းက ကိုယ်စားလှယ်အားလုံးကို တိုက်ရိုက်ရွေးကောက်တင်မြှောက်ကြသည်။
လွှတ်တော်တွင် မဲပေးပိုင်ခွင့်ရှိသော ကိုယ်စားလှယ်ကို ဥပဒေအရ ၄၃၅ ဦးဖြင့် ကန့်သတ်ထားသည်။
See Public Law 62-5 of 1911, though Congress has the authority to change that number. The Reapportionment Act of 1929 capped the size of the House at 435. DC Admission Act (ထပ်မံဝင်ခွင်ပြု အက်ဥပဒေ) ကိုသာ ထုတ်ပြန်မည်ဆိုလျှင် အရေအတွက်မှာ ၄၃၆ ဦး ဖြစ်လာမည်။
ထို့အပြင် လက်ရှိ၌ မဲပေးပိုင်ခွင့်မရှိသော ကိုယ်စားလှယ်အမတ် ခြောက်ဦးရှိ၍ စုစုပေါင်း လွှတ်တော်ကိုယ်စားလှယ်မှာ ၄၄၁ ရှိသည်။
(သို့) လစ်လပ်နေရာရှိပါက ပို၍ နည်းနိုင်သည်။
၂၀၁၀ သန်းခေါင်စာရင်းအချက်အလက်အရ ကိုယ်စားလှယ်အများဆုံးရှိသည့် ပြည်နယ်မှာ ကယ်လီဖိုးနီးယားပြည်နယ်ဖြစ်၍ ၅၃ ဦး ရှိလေသည်။
ပြည်နယ်ခုနစ်ခုတွင် ကိုယ်စားလှယ်တစ်ဦးစီသာရှိ၍ ၎င်းတို့မှာ အလက်စကာပြည်နယ်၊ ဒယ်လာဝဲပြည်နယ်၊ မွန်တားနားပြည်နယ်၊ မြောက်ဒါကိုတာပြည်နယ်၊ တောင်ဒါကိုတာပြည်နယ်၊ ဗားမောင့်ပြည်နယ်၊ ဝိုင်းယိုမင်ပြည်နယ်တို့ဖြစ်ကြသည်။
United States House of Representatives , Ballotpedia. Accessed November 23, 2016. "There are seven states with only one representative: Alaska, Delaware, Montana, North Dakota, South Dakota, Vermont and Wyoming." အောက်လွှတ်တော်သည် ဖယ်ဒရယ်ဥပဒေပြုခြင်းများကို ကိုင်တွယ်လုပ်ဆောင်ရာ ဥပဒေကြမ်း (bill) များကို ထုတ်ပြန်ပေး၍ ထို့နောက် အထက်လွှတ်တော် ဆီးနိတ်၏ သဘောတူညီမှုဖြင့် သမ္မတဆီသို့ တင်ပြကြသည်။
အောက်လွှတ်တော်တွင် သီးသန့်အခွင့်အာဏာများရှိကြသည်။
၎င်းတို့မှာ အခွန်ဘဏ္ဍာဥပဒေကြမ်းများကိုညစတင်ခြင်း၊ ပြည်ထောင်စု အရာရှိများကို တာဝန်မှဖယ်ရှားခြင်း၊ ပြည်ထောင်စုကိုယ်စားလှယ်များအဖွဲ့ (Electoral College) တွင် အများစုမဲကို သမ္မတလောင်းနှစ်ဦး၌ မည်သူမျှ မရရှိပါက သမ္မတကို ရွေးကောက်နိုင်သည်။
Section 7 of Article 1 of the ConstitutionArticle 1, Section 2, and in the 12th Amendment အမေရိကန်ပြည်ထောင်စု ကာပီတယ်လ် အဆောက်အအုံ၏ တောင်ဘက်ဆောင်သည် အောက်လွှတ်တော်၏ တည်နေရာဖြစ်သည်။
လွှတ်တော်နာယကကို လွှတ်တော်ကိုယ်စားလှယ်များက ရွေးကောက်တင်မြှောက်ကြပြီး ပုံမှန်မှာ အများစုအနိုင်ရပါတီ၏ ခေါင်းဆောင်ဖြစ်လေ့ရှိသည်။
ထိုသို့ နာယကနှင့် အခြားဆွေးနွေးပွဲ/အစည်းအဝေး ခေါင်းဆောင်များကို ဒီမိုကရက်တစ်ပါတီ သီးသန့်အဖွဲ့ငယ် (သို့) ရစ်ပါဘလစ်ကန်ပါတီညီလာခံတို့က မည်သည့်ပါတီသည် မဲပေးပိုင်ခွင့်ရှိ ကိုယ်စားလှယ်အရေအတွက် ရရှိမှုအပေါ်မူတည်၍ ရွေးချယ်ကြလေသည်။
ကိုးကား ကဏ္ဍ:အမေရိကန်ပြည်ထောင်စု အောက်လွှတ်တော်။
thumb thumb ပါ​ရာမောင့်ရုပ်ရှင်, တရားဝင်အမည်: ပါ​ရာမောင့်ရုပ်ရှင် ကော်ပိုရေးရှင်း သည်အမေရိကန်ရုပ်ရှင်ကုမ္ပဏီတစ်ခုဖြစ်ပြီး ၁၉၁၂ ခုနှစ်မေလ ၈ ရက်နေ့တွင် Adolph Zukor မှရုပ်ရှင်များထုတ်လုပ်ဖြန့်ဖြူးသည်။
The Master Switch: The Rise and Fall of Information Empires - Tim Wu. ၎င်းသည်အမေရိကန်ပြည်ထောင်စု၌ ဒုတိယမြောက်ရှေးအကျဆုံးလည်ပတ်စတူဒီယို (Universal Pictures ပြီးနောက်) နှင့်ကမ္ဘာပေါ်တွင်ပဉ္စမမြောက်ရှေးအကျဆုံးဖြစ်သည်။
Richard Abel: The Ciné Goes to Town: French Cinema, 1896–1914, University of California Press, 1994, p. 10, . ၎င်း၏ရှယ်ယာအများစုကို ViacomCBS ကော်ပိုရေးရှင်းကပိုင်ဆိုင်သည်။
၎င်း၏တည်ရှိမှုပထမနှစ်နှစ်တာကာလအတွင်းကုမ္ပဏီကို Famous Players Film Company ဟုခေါ်သည်။
Zukor ၏ပထမဆုံးလက်တွဲဖော်များမှာ Daniel နှင့် Charles Frohman တို့ဖြစ်သည်။
၁၉၁၄ ခုနှစ်တွင်သူသည်လူသိနည်းသောပြဇာတ်ဒါရိုက်တာ Cecil B. DeMille (လူသိများသောပြဇာတ်ဒါရိုက်တာ Cecil B. DeMille) ပါ ၀ င်သောတံဆိပ်ငယ် Lasky Feature Play Company ၏ပိုင်ရှင် Jesse L. Lasky နှင့်ပူးပေါင်းခဲ့သည်။
ဒါရိုက်တာ)။
ယနေ့တွင် ပါ​ရာမောင့်ရုပ်ရှင် သည်တီဗီနှင့်ကေဘယ်ကွန်ယက်များအတွက်ရှိုးများနှင့်စီးရီးများထုတ်လုပ်ဖြန့်ဖြူးသူများထဲမှတစ်ဦးလည်းဖြစ်သည်။
ဘာသာစကား ၁၂ မျိုးဖြင့်နိုင်ငံပေါင်း ၁၂၅ နိုင်ငံရှိရုပ်မြင်သံကြားဌာနများတွင်နှစ်စဉ်နာရီပေါင်း ၅၅၀၀၀ ကို၎င်း၏အစီအစဉ်ကိုထုတ်ပေးသည်။
၂၀၀၆ ခုနှစ်ဖေဖော်ဝါရီလတွင် ပါ​ရာမောင့်ရုပ်ရှင်သည် DreamWorks ဝယ်ယူခြင်းကိုကြေညာခဲ့သည်။
Geraldine Fabrikant, Sharon Waxman: Viacom's Paramount to Buy DreamWorks for $1.6 Billion, "The New York Times", 2005-12-09, . ၂၀၁၃ ခုနှစ်တွင် ပါ​ရာမောင့်ရုပ်ရှင် သည်၎င်းသည်စီးရီးများထုတ်လုပ်ရန်ပြန်လာကြောင်း တရားဝင်ကြေညာခဲ့သည်။
တစ်ချိန်တည်းမှာပင် ပါရာ‌မောင့် ရုပ်မြင်သံကြား (ယခု ပါရာ‌မောင့် ရုပ်မြင်သံကြား စတူဒီယိုများ) ၏လုပ်ဆောင်ချက်များပြန်လည်အသက်ဝင်လာခဲ့သည်။
Viacom revives Paramount Television studio, eyeing multiple platforms, Los Angeles Times, 2013-07-23. ၂၀၁၄ ခုနှစ်တွင်၎င်းသည်၎င်း၏ရုပ်ရှင်အားလုံးကိုဒစ်ဂျစ်တယ်ပုံစံဖြင့်သာဖြန့်ဝေရန်ပထမဆုံးအဓိကဟောလိဝုဒ်စတူဒီယိုဖြစ်ခဲ့သည်။
မှတ်စုများနှင့်ကိုးကား ပြင်ပလင့်များ တရားဝင် ဝက်ဘ်ဆိုဒ် ကဏ္ဍ:အမေရိကန်ပြည်ထောင်စုအခြေစိုက် ကုမ္ပဏီများ။
Redirect ကယ်လီဖိုးနီးယားပြည်နယ်။
အမှတ် (၆) အခြေခံပညာ အထက်တန်းကျောင်း၊ မော်လမြိုင် သည် မြန်မာနိုင်ငံ၊ မွန်ပြည်နယ်၊ မော်လမြိုင်မြို့အတွင်းတွင် တည်ရှိသည်။
ယခင် မော်တလိန်းဂျဒ်ဆင်ကျောင်း ဟု အမည်တွင်ခဲ့ပြီး မူလက အေဘီအမ် အမျိုးသမီးကျောင်းအဖြစ် စတင်တည်ထောင်ခဲ့ခြင်းဖြစ်သည်။
ရန်ဒို့ဖ် ဟောင်းဝဒ် (၁၉၃၁). Baptists in Burma. The Judson Press. စာမျက်နှာ ၉၁–၉၃ သမိုင်းကြောင်း မော်တလိန်း အမျိုးသမီးကျောင်း (၁၈၆၇-၁၉၄၆) မော်တလိန်း အမျိုးသမီးကျောင်းသည် ၁၈၆၇ ခုနှစ်တွင် မော်လမြိုင်တွင် စူစန်ဟာ့စ်ဝဲလ် ဆိုသူ အမျိုးသမီးက စတင်တည်ထောင်ခဲ့ပြီး ကိုလိုနီကာလအတွင်း မြန်မာနိုင်ငံတွင် တည်ထောင်ခဲ့သော ပထမဆုံး အေဘီအမ်ကျောင်းများအနက်မှ တစ်ခုဖြစ်သည်။
မစ်ရှင် ၁၉၁၉-၀၂ အတွဲ ၁၀၊ အမှတ် ၂ စာမျက်နှာ ၉၉ မော်တလိန်းဂျဒ်ဆင် အထက်တန်းကျောင်း (၁၉၄၆ ခုနှစ်၊ မေလ) နောက်ပိုင်းတွင် မော်တလိန်းမိန်းကလေးကျောင်းနှင့် ဂျဒ်ဆင် ယောက်ျားလေး အထက်တန်းကျောင်းနှင့် ပေါင်းစပ်ပြီး မော်တလိန်းဂျဒ်ဆင်ဖြစ်လာသည်။
မော်တလိန်းဂျဒ်ဆင်ဟူ၍ ဖြစ်လာချိန်တွင် ကျောင်းသားကျောင်းသူပေါင်း ၁၄၇၆ ယောက် ရှိခဲ့ပြီး ထိုအချိန်က ကျောင်းအုပ်ကြီးမှာ ဦးအောင်ကြွယ် ဖြစ်သည်။
Burma Baptist Chronicle − မောင်ရွှေဝ ၁၉၆၃ စာမျက်နှာ ၂၇၉ အ.ထ.က(၆) မော်လမြိုင် (၁၉၆၅ မှစ၍) ၁၉၆၂ ခုနှစ် မြန်မာနိုင်ငံ စစ်အာဏာသိမ်းခြင်း ဖြစ်ပေါ်ပြီးနောက် ဗိုလ်ချုပ်ကြီး နေဝင်း ၏ စစ်အစိုးရက ၁၉၆၅ ခုနှစ် ပြည်သူပိုင်သိမ်းပြီးနောက် ကျောင်း၏အမည်ကို အမှတ် (၆) အခြေခံပညာအထက်တန်းကျောင်း၊ မော်လမြိုင် အဖြစ်သို့ ပြောင်းလဲခဲ့သည်။
ကိုးကားချက် ကဏ္ဍ:မြန်မာနိုင်ငံရှိ အထက်တန်းကျောင်းများ ကဏ္ဍ:မော်လမြိုင်မြို့။
အမေရိကန်ပြည်ထောင်စု ဆီးနိတ် () သည် အမေရိကန်ပြည်ထောင်စု ဥပဒေပြုလွှတ်တော်မှ အထက်လွှတ်တော်ဖြစ်၍ အောက်လွှတ်တော်ကို "House of Representatives" ဟု ခေါ်ဆိုသည်။
အထက်လွှတ်တော် ဖွဲ့စည်းခြင်းနှင့် အခွင့်အာဏာများကို အမေရိကန်ပြည်ထောင်စု၏ အခြေခံဥပဒေ အပိုဒ်ခွဲ (၁) ကပြဋ္ဌာန်းပေးထားသည်။
ဆီးနိတ်ကို အထက်လွှတ်တော်အမတ်များ (senators) ဖြင့်ဖွဲ့စည်းထား၍ တစ်ဦးချင်းစီသည် ပြည်နယ်တစ်ခုကို လုံးလုံးလျားလျား ကိုယ်စားပြုသည်။
ပြည်နယ်တစ်ခုကို အချိန်တစ်ထပ်တည်းမကျသည့် သက်တမ်း (၆) နှစ်ကို ထမ်းဆောင်သော အမတ်နှစ်ဦးက ကိုယ်စားပြုပေးသည်။
လက်ရှိတွင် ပြည်နယ် (၅၀) ကို ကိုယ်စားပြုသော အထက်လွှတ်တော်အမတ် (၁၀၀) ရှိကာ ဒုတိယသမ္မတသည် အထက်လွှတ်တော်၏ သဘာပတိ၊ လွှတ်တော်နာယကဖြစ်ကာ၊ အကယ်၍ အမတ်များ၏ မဲခွဲဆုံးဖြတ်မှု တူညီနေမှသာလျှင် ဒုတိယသမ္မတသည် အဆုံးအဖြတ်မဲပေးခွင့်ရှိသည်။
ဒုတိယသမ္မတ မရှိသည့်ကာလ (ပျက်ကွက်) တွင် (ဒုတိယသမ္မတပြီးနောက်) ရာထူးအဆင့်အတန်းအမြင့်ဆုံးပုဂ္ဂိုလ်က ဆောင်ရွက်သည်။
ထိုသို့သောပုဂ္ဂိုလ်ကို ဆီးနိတ်တွင် အနိုင်ရလွှမ်းမိုးထားသော ပါတီ၏ သက်ကြီးဝါကြီးပုဂ္ဂိုလ် ဖြစ်လေ့ရှိ၏။
ကွန်ဂရက်၏ အထက်လွှတ်တော် ခန်းမဆောင်ဖြစ်သော ဆီးနိတ်တွင် အခွင့်အာဏာအချို့ရှိလေရာ "ဆက်လက်တိုင်ပင် အတည်ပြုခြင်း" (advice and consent) ဟူသော အာဏာဖြစ်၍ အမြင့်ဆုံးဟု ဆိုနိုင်သည်။
ဤ"ဆက်လက်တိုင်ပင် အတည်ပြုခြင်း" အာဏာတွင် အစိုးရအဖွဲ့ဝင်များ၊ တရားရုံးချုပ် တရားသူကြီးများ၊ ပြည်ထောင်စုတရားသူကြီးများ၊ ကြည်း ရေ လေ တပ်မတော်မှ အရာရှိများ၊ အခွင်ြအာဏာပိုင်အရာရှိများ (regulatory) ၊ သံအမတ်များ၊ ပြည်ထောင်စု အုပ်ချုပ်ရေးအရာရှိများ၊ အခြားပြည်ထောင်စုအဆင့်ရှိ အရာရှိများပါဝင်လေသည်။
ဒုတိယသမ္မတလောင်းနှစ်ဦးစလုံးသည် မဲဆန္ဒရှင် (ပြည်ထောင်စုကိုယ်စားလှယ်များအဖွဲ့၏မဲ - Electoral College) အရေအတွက်အများစု မရပါက ရွေးကောက်ရမည့်တာဝန်သည် ဆီးနိတ်အပေါ်ကျရောက်လာ၍ တစ်ဦးကို ရွေးချယ်ပေးရသည်။
ထို့အပြင် ဆီူနိတ်သည် အောက်လွှတ်တော်က အတည်ပြုတင်သွင်းလာသော "ရာထူးဖယ်ရှားခြင်း" (Impeachment) ကို ဆက်လက်ဆောင်ရွက်ကြသည်။
ဆီးနိတ်သည် သက်တမ်းအားဖြင့် ပို၍ကြာခြင်း၊ ဖွဲ့စည်းပါဝင်သည့် အရေအတွက်နည်းခြင်း၊ ပြည်နယ်၌ မဲဆန္ဒနယ်နည်းပါးခြင်းတို့ကြောင့် အောက်လွှတ်တော်ထက်ပို၍ စဉ်းစားသုံးသပ်နိုင်ခြင်း ဂုဏ်သိက္ခာပိုရှိခြင်း စသည့် အရည်အသွေးများကိုပိုင်ဆိုင်ကာ ထိုကျစ်လျစ်သည့် အချက်များကပင် သမိုင်းတစ်လျှောက် တာဝန်ခွဲဝေယူနိုင်မှုပိုမိုအားကောင်းပြီး နိုင်ငံရေး(ပါတီ) သဘောအရလည်း ဘက်လိုက်မှုနည်းသည်ဟု ကျယ်ပြန့်စွာ ယူဆသတ်မှတ်ကြလေသည်။
၁၇၈၉ မှ ၁၉၁၃ အထိ ဆီးနိတ်အမတ် (အထက်လွှတ်တော်အမတ်) များကို ၎င်းတို့ကိုယ်စားပြု ယှဉ်ပြိုင်သော ပြည်နယ်များ၏ ဥပဒေပြုလွှတ်တော်များက ခန့်အပ်ခဲ့ကြသည်။
၁၉၁၃ ၌ အခြေခံဥပဒေပြင်ဆင်ချက် (၁၇) ကို အတည်ပြုခဲ့ပြီးနောက် ယခုတွင် မဲအရေအတွက်ဖြင့်သာ (popular vote) ရွေးကောက်ကြ၏။
၁၉၂၀ အစောပိုင်းနှစ်များတွင် လွှတ်တော်ခန်းမ ခေါင်းဆောင်များကို ရွေးချယ်သော လူများစုပါတီ၊ လူနည်းစုပါတီ သတ်မှတ်သည့်စနစ်ကို စတင်ကျင့်သုံးခဲ့ကြသည်။
ဆီးနိတ်၏ ဥပဒေပြရေး၊ အုပ်ချုပ်ရေးအပိုင်းများကို ဆီးနိတ်၏ လူများစုပါတီခေါင်းဆောင်က စီစဉ်ကိုင်တွယ်၍ အချိန်ဇယားသတ်မှတ်သည်။
ဆီးနိတ်ခန်းမဆောင်သည် အမေရိကန်ပြည်ထောင်စု ကာပီတယ်လ်အဆောက်အအုံ၏ မြောက်ဘက်ဆောင်တွင်တည်ရှိသည်။
ဒီမိုကရက်တစ်ပါတီ (အမေရိကန် ပြည်ထောင်စု) [[ မှတ်စု ကိုးကား ကဏ္ဍ:အမေရိကန်ပြည်ထောင်စု ဆီးနိတ်။
အလယ်တစ်ဝက်ဖွင့်အဝိုင်းသရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို အဖြစ်ဖော်ပြထား၍ X-SAMPA စနစ်တွင် 3\ သင်္ကေတဖြစ်သည်။
ဤသင်္ကေတသည် အပ်စီလွန်အက္ခရာကို ရှေ့နောက်ပြောင်းလဲပြီး အပိတ်ပုံစံဖြစ်ကာ ၁၉၉၃ တွင် ဤဇယားထဲသို့ ထည့်သွင်းခဲ့ကြသည်။
ယခင်က အဖြစ် ဖလှယ်ရေးသားခဲ့ကြသည်။
အင်္ဂါရပ်များ တစ်ဝက်ဖွင့်သရ ဆိုသည်မှာ လျှာ၏ နိမ့်မြင့်အနေအထားသည် အဖွင့်သရနှင့် တစ်ဝက်သရ၏ကြား တစ်ဝက်နေရာတွင်တည်ရှိသည်။
ကိုးကား ကဏ္ဍ:တစ်ဝက်ဖွင့်သရများ ကဏ္ဍ:အလယ်သရများ ကဏ္ဍ:အဝိုင်းသရများ။
Redirect အလယ်တစ်ဝက်ဖွင့်အဝိုင်းသရ။
ကျော်ကျော်မင်းသည် တပ်မတော်မှ ဗိုလ်မှူးကြီးအဆင့်ရှိသူဖြစ်ကာ လက်ရှိတွင် မန္တလေးတိုင်းဒေသကြီး အစိုးရအဖွဲ့၌ လုံခြုံရေးနှင့် နယ်စပ်ရေးရာဝန်ကြီးအဖြစ် ဆောင်ရွက်နေသူဖြစ်သည်။
မန္တလေးတိုင်းဒေသကြီး စီမံအုပ်ချုပ်ရေးကောင်စီ အဖွဲ့ဝင်အဖြစ် ၁၂ ဖေဖော်ဝါရီ ၂၀၂၁မှ ၁ ဩဂုတ် ၂၀၂၁အထိ ဆောင်ရွက်ခဲ့သည်။
၂၀၁၆ခုနှစ်တွင် ပြည်သူ့လွှတ်တော်၏ တပ်မတော်သား လွှတ်တော်ကိုယ်စားလှယ် ဖြစ်လာခဲ့သည်။
ကိုးကား ကဏ္ဍ:၁၉၆၆ မွေးဖွားသူများ ကဏ္ဍ:မန္တလေးတိုင်းဒေသကြီးအစိုးရအဖွဲ့ ဝန်ကြီးများ Category:မြန်မာ စစ်ဖက်ဆိုင်ရာ လူပုဂ္ဂိုလ်များ။
thumb|အထက ၁ လှိုင် အမှတ် (၁) အခြေခံပညာအထက်တန်းကျောင်း၊ လှိုင်မြို့နယ် သို့မဟုတ် အ.ထ.က (၁) လှိုင် သည် ရန်ကုန်မြို့၊ လှိုင်မြို့နယ်၊ ကမာရွတ်ဘူတာရုံလမ်းတွင် တည်ရှိသည်။
လှိုင်။
ဝက်စ်မင်စတာ နန်းတော် () သည် ယူနိုက်တက်ကင်းဒမ်း ပါလီမန်၏ လွှတ်တော်နှစ်ခုဖြစ်သော အောက်လွှတ်တော်နှင့် အထက်လွှတ်တော် တို့ လွှတ်တော်ကိစ္စရပ်များ ဆောင်ရွက်ကြသောနေရာဖြစ်သည်။
ပါလီမန်လွှတ်တော် (Houses of Parliament) ဟူ၍လည်း သိရှိကြသည်။
နန်းတော်သည် အင်္ဂလန်၊ လန်ဒန်မြို့အလယ်၊ ဝက်စ်မင်စတာမြို့တော်ရှိ၊ သိမ်းမြစ် (အသံထွက်:/တဲမ်ဇ်/) မြောက်ဘက်ကမ်းပါးတွင်တည်ရှိသည်။
နန်းတော်အမည်သည် ဘေးအနီးက ဝက်စ်မင်စတာ ကျောင်းတိုက် (Westminster Abbey) အမည်မှဆင်းသက်လာ၍ ဤအမည်သည်ပင် ၁၈၃၄ မီးလောင်မပျက်စီးမီက အလယ်ခေတ် နန်းတော်ဟောင်း (သို့) ယခုလက်ရှိတည်ရှိနေသော နန်းတော်သစ် တစ်ခုခုကို ရည်ညွှန်းနိုင်သည်။
နန်းတော်ကို ထီးနန်းပိုင်ဆိုင်မှုကို အကြောင်းခံ၍ ဗြိတိသျှဘုရင်/ဘုရင်မက ပိုင်ဆိုင်၍ အခမ်းအနားဆိုင်ရာ ရည်ရွယ်ချက်များအတွက် တော်ဝင်မိသားစုနေထိုင်ရာနေရာအဖြစ် ဂုဏ်ဒြပ်ကို ထိန်းသိမ်းထားရှိသည်။
လွှတ်တော်နှစ်ရပ်က ခန့်အပ်ထားသော ကော်မတီများက အဆောက်အအုံကို စီမံထိန်းကျောင်းကြ၍ အောက်လွှတ်တော်နှင့် အထက်လွှတ်တော် နာယကများဆီသို့ တင်ပြကြရသည်။
ပထမဆုံးနန်းတော်ကို ၁၁ ရာစုက ဤနေရာတွင်တည်ဆောက်ခဲ့ကြပြီး ဝက်စ်မင်စတာသည် ၁၅၁၅ တော်ဝင်ခန်းဆောင်များ မီးမလောင်ခင်အထိ အင်္ဂလန်ဘုရင်တို့၏ မူလနန်းဆိုက်ရာဌာနေ ဖြစ်ခဲ့သည်။
ကျန်သည့်အပိုင်းများသည် ယူကေ ပါလီမန်အတွက် နေရာအဖြစ် ဆက်လက်တည်ရှိခဲ့ကာ ပါလီမန်သည် ဤနေရာ၌ ၁၃ ရာစုကပင် လွှတ်တော်များပြုလုပ်ခဲ့ကြသည်။
ထို့အပြင် ဝက်စ်မင်စတာ ခန်းမဆောင်နှင့် အနီးနေရာများသည် တော်ဝင်တရားရုံးများ၏ တည်နေရာလည်းဖြစ်ပြန်သည်။
၁၈၃၄ တွင် ပို၍ကြီးမားသော မီးလောင်မှုကြီးက ပါလီမန်လွှတ်တော်နေရာများကို ဖျက်ဆီးခဲ့၍ အလယ်ခေတ်ကကျန်ရစ်သည့် အဆောက်အဦများမှာ ဝက်စ်မင်စတာ ခန်းမဆောင်၊ စိန့် စတီဗန် ဘုရားရှိခိုးကျောင်းတော်များည(Cloisters)၊ စိန့် မယ်ရီ သီးသန့်ဝတ်ပြုရာကျောင်းတော် (chapel)၊ ဂျူဝယ် တာဝါတို့ ဖြစ်လေသည်။
နန်းတော်ရာပြန်လည်တည်ဆောက်ရန်အတွက် ဒီဇိုင်းရေးဆွဲယှဉ်ပြိုင်ရာတွင် ချားလ်ဇ် ဘယ်ရီက ဂေါ့သစ်ပြန်လည်ဖော်ထုတ်ဟန်ပုံစံဖြင့် အနိုင်ရရှိခဲ့၍ ၁၄-၁၆ ရာစုနှစ်များက "ထောင့်မှန်ကျ ဂေါ့သစ်"မူဟန်များသည် ၎င်းကို စေစားနိုင်ခဲ့လေသည်။
နန်းတော်ဟောင်း၏ ကျန်ရှိအပိုင်းများကို (မတွဲဆက်သည့် ဂျူဝယ် တာဝါမှလွဲ၍) ယခုအစားထိုးတည်ဆောက်သည့်၊ ပို၍ကြီးမားသော အဆောက်အအုံနှင့် ပေါင်းစပ်ခဲ့ကာ ကြမ်းခင်းအကျယ်အဝန်းသည် ရှိ၍ အခန်းပေါင်း (၁,၁၀၀) ကို အချိုးညီညီဖြင့် ဘေးဖက်အမိုးမဲ့နေရာပတ်လည်တွင် ထည့်သွင်းတည်ဆောက်ထားသည်။
နန်းတော်သစ်နေရာ၏ အကျယ်မှာ ဖြစ်ပြီး သိမ်းမြစ်မှ နေရာပြန်လည်ဖော်ယူထားကာ မြစ်နံဘေးတွင်ရှိပြီး မျက်နှာစာသည် ဖြစ်၍ မြစ်အရှေ့မျက်နှာစာဟု ခေါ်တွင်ကြသည်။
ဩဂတ်စတပ်စ် ပျူးဂျင် (Augustus Pugin) သည် ဂေါ့သစ်ဗိသုကာဆိုင်ရာ ဦးဆောင်သူတစ်ဦးဖြစ်၍ ဘယ်ရီကို ကူညီပြီး နန်းတော်အတွင်းပိုင်းကို ပုံစံရေးဆွဲပေးခဲ့သည်။
စတင်တည်ဆောက်မှုသည် ၁၈၄၀ တွင်ဖြစ်၍ နှစ် (၃၀) ကြာမြင့်ကာ နှောင့်နေးမှုပေါင်းများစွာ၊ ငွေကြေးလျာထားချက်ထက်ကျော်လွန်မှုများစွာဖြင့် တည်ဆောက်ခဲ့ကြရာ ထိုဗိသုကာပညာရှင်နှစ်ဦးစလုံး သေလွန်ခဲ့ကြသည်။
အတွင်းပိုင်းတည်ဆောက်မှုသည် နှစ်ဆယ်ရာစုအထဲထိတိုင် ပြတ်တောင်းသဘောဖြင့် ဆက်လက်လုပ်ကိုင်ခဲ့ကြလေသည်။
ယင်းအချိန်မှစ၍ လန်ဒန်မြို့ လေထုညစ်ညမ်းခြင်းကို တန်ပြန်ရန် အဓိကထိန်းသိမ်းစောင့်ရှောက်သည့်လုပ်ငန်းများကို လုပ်ကိုင်ခဲ့ကြပြီး ဒုတိယကမ္ဘာစစ်အပြီးတွင်လည်း အကြီးအကျယ် ပြင်ဆင်ခဲ့ကြရာ ၁၉၄၁ ၌ အောက်လွှတ်တော်ခန်းမဆောင် ဗုံးထိမှန်ထားသည်ကို ပြန်လည်တည်ဆောက်ခြင်းဖြစ်သည်။
ယူနိုက်တက်ကင်းဒမ်းနိုင်ငံ၏ နိုင်ငံရေးဆုံချက်နေရာဖြစ်သော ဝက်စ်မင်စတာ နန်းတော်သည် ယူကေ ပါလီမန်၊ ယူကေ အစိုးရအဖွဲ့၊ ဝက်စ်မင်စတာစနစ်တို့၏ အစားထိုးစကားလုံး (ယူအက်စ်အစိုးရကို ဝါရှင်တန်ဟု ခေါ်သကဲ့သို့) ဖြစ်လာခဲ့သည်။
အဲလိဇဘက် မျှော်စင်(တာဝါ) ကို ၎င်းရှိအဓိကခေါင်းလောင်းဖြစ်သော ဘစ်ဘမ်း (Big Ben) အမည်ဖြင့် ရည်ညွှန်းကြလေ့ရှိပြီး လန်ဒန်၊ ယူနိုက်တက်ကင်းဒမ်း၏ အထင်ကရနေရာတစ်ခုဖြစ်လာကာ မြို့၏ ခရီးသွားလာရာနေရာ၊ ပါလီမန်ဒီမိုကရေစီ၏ ပြယုဂ်တစ်ခုလည်း ဖြစ်လာ၏။
ရုရှား ဇာဘုရင် နီကိုလပ် (၁) က "ကျောက်တုံးဖြင့်တည်ဆောက်ထားသည့် အိပ်မက်" ဟူ၍ ခေါ်ဝေါ်ခဲ့သည်။
ဝက်စ်မင်စတာ နန်းတော်သည် ၁၉၇၀ မှစ၍ အဆင့်သတ်မှတ်ချက် (၁) စာရင်းသွင်းခံခဲ့ရပြီး ၁၉၈၇ မှစကာ ယူနက်စကို၏ ကမ္ဘာ့အမွေအနှစ်နေရာများထဲက တစ်ခုဖြစ်လာခဲ့လေသည်။
ကိုးကား ကဏ္ဍ:ယူနိုက်တက်ကင်းဒမ်း ပါလီမန်။
ယူနိုက်တက်ကင်းဒမ်း အောက်လွှတ်တော် ( သည် ယူနိုက်တက်ကင်းဒမ်းနိုင်ငံ ပါလီမန်၏ အောက်လွှတ်တော်ဖြစ်၍ တကယ်လက်တွေ့ဆောင်ရွက်နေသော လွှတ်တော်ဖြစ်သည်။
တိုက်ရိုက်အနက်မှာ "သာမန်လူများ၏ လွှတ်တော်" ဖြစ်သည်။
အထက်လွှတ်တော် (the House of Lords) ကဲ့သို့ပင် ဝက်စ်မင်စတာ နန်းတော်တွင် တွေ့ဆုံညီလာခံပြုကြသည်။
ပါလီမန်ကိုယ်စားလှယ်များ အဖြစ်အသိများသော အောက်လွှတ်တော်သည် ရွေးကောက်တင်မြှောက်ထားသော အမတ် (၆၅၀) ဖြင့် ဖွဲ့စည်းထားသည်။
ထိုအမတ်များသည် ယူနိုက်တက်ကင်းဒမ်း၏ မဲဆန္ဒနယ်များကို ကိုယ်စားပြု၍ မဲအများဆုံးရသူ နိုင်သည့်စနစ် (first-past-the-post) ကိုကျင့်သုံးသည်။
ပါလီမန်တွင် အမတ်အဖြစ် ပါလီမန်ကို မဖျက်သိမ်း/မရုပ်သိမ်းခင်အထိ ဆောင်ရွက်နိုင်သည်။
၁၃-၁၄ ရာစုများကစတင်ပြီး အောက်လွှတ်တော် ပေါ်ပေါက်လာခဲ့သည်။
နိုင်ငံရေးအရ စကော့တလန်နှင့် ၁၇၀၇ တွင် ပေါင်းစည်းပြီးနောက် ဂရိတ်ဗြိတိန် အောက်လွှတ်တော် ဖြစ်လာခဲ့၍ ၁၈၀၀ တွင် နိုင်ငံရေးအရ အိုင်ယာလန်နှင့် ပေါင်းစည်းပြီးနောက် ဂရိတ်ဗြိတိန်နှင့် အိုင်ယာလန် အောက်လွှတ်တော်''' ဖြစ်လာခဲ့သည်။
၁၈၀၀ မှစ၍ ယူနိုက်တက်ကင်းဒမ်းဆိုသည်မှာ "ဂရိတ်ဗြိတိန်နှင့် အိုင်ယာလန်"ကို ရည်ညွှန်းခဲ့သည်ဖြစ်ပြီး ၁၉၂၂ အိုင်ယာလန်သည် ကိုယ်ပိုင်နိုင်ငံအဖြစ် ရပ်တည်လိုက်သောအခါ "ဂရိတ်ဗြိတိန်နှင့် မြောက်အိုင်ယာလန်"ကို ရည်ညွှန်းခြင်းဖြစ်၏။
ထိုအခြေအနေများနှင့်လျော်ညီစွာ အောက်လွှတ်တော်၏ အမည်သည်လည်း ပြောင်းလဲခဲ့၍ လက်ရှိအမည်ဖြင့် ယခုတွင် တည်ရှိနေသည်။
ပါလီမန် အက်ဥပဒေ ၁၉၁၁ နှင့် ၁၉၄၉ အောက်၌ ဗြိတိသျှသူကောင်းမျိုး (Lord) တို့၏ ဥပဒေပြုခြင်းကို ပယ်ဖျက်ခြင်းအာဏာအား နှောင့်နှေး စေခြင်း အာဏာသို့ လျော့ချခဲ့သည်။
အစိုးရသည် အောက်လွှတ်တော်ကိုသာ တာဝန်ခံရ၍ ဝန်ကြီးချုပ်သည် အောက်လွှတ်တော်အမတ်အများစု၏ ထောက်ခံမဲရသမျှကာလပတ်လုံး ရာထူးအာဏာတည်မြဲသည်။
မှတ်စု ကိုးကား ကဏ္ဍ:ယူနိုက်တက်ကင်းဒမ်း အစိုးရအဖွဲ့ ကဏ္ဍ:ယူနိုက်တက်ကင်းဒမ်း ပါလီမန်။
Redirect ယူနိုက်တက်ကင်းဒမ်း အောက်လွှတ်တော်။
ဆနုခိဗုဒ္ဓရုပ်ပွားတော် သည် ဂျပန်နိုင်ငံ၊ ခန်တိုးဒေသမြောက်ပိုင်း၊ တိုချိဂိစီရင်စု၊ ရှိအိုယမြို့တွင် တည်ရှိသည့် ဗုဒ္ဓရုပ်ပွားတော်တစ်ဆူ ဖြစ်သည်။
ရုပ်ပွားတော်ကို ၁၉၂၆ ခုနှစ်တွင် ဂျပန်နိုင်ငံ၏ သမိုင်းဝင်နယ်မြေစာရင်းတွင် ထည့်သွင်းခဲ့သည်။
အကျဉ်းချုပ် ဤရုပ်ပွားတော်သည် ကျောက်သားမျက်နှာပြင်ပေါ်တွင် ဗုဒ္ဓရုပ်ပွားတော်ကို ရေးခြစ်ထွင်းထုထားသည်။
၎င်းနေရာသည် ခိနုမြစ်အထက်ပိုင်းတွင် ဖြစ်ပြီး မြစ်၏ လက်ဝဲဘက်ကမ်းခြေတွင် တည်ရှိသည်။
ရုပ်ပွားတော်သည် အထက်ဘက်ဆုံးရှိ ဦးထိပ်မှသည် အောက်ဘက်ဆုံးရှိ ကြာပွင့်ပလ္လင်အထိ အမြင့် ၁၈.၂ မီတာ ရှိသည်။
မျက်နှာတော်သည် အကျယ် ၁.၆ မီတာခန့်နှင့် အရှည် ၃ မီတာ ခန့် ရှိသည်။
အောက်ခြေရှိ ကြာပလ္လင်သည် ကြာပွင့်ရှစ်ခုဖြင့် ထွင်းထုထားသည်။
ရုပ်ပွားတော်သည် အချိန်ကာလ ရှည်ကြာစွာ ရာသီဥတုဒဏ်၊ တိုက်စားမှုဒဏ် စသည်တို့ကြောင့် မှေးမှိန်လျက်ရှိသည်။
သို့သော်လည်း ထွင်းထုထားသည့် လိုင်းကြောင်း၏ အထူသည် ၄.၅ စင်တီမီတာမှသည် ၆.၁ စင်တီမီတာ အထိ ရှိသည်။
နာရခေတ် မှသည် ဟဲနန်ခေတ်နှင့် ကမာကူရခေတ်ကာတိုင်အောင် ဤဗုဒ္ဓရုပ်ပွားတော် ထွင်းထုထားမှုနှင့် ပတ်သက်၍ အယူအဆ အမျိုးမျိုး ရှိနေသည်။
ရုပ်ပွားတော်၏ ပုံသဏ္ဌာန်ကို ကြည့်ကာ အနုပညာဆိုင်ရာသမိုင်းပညာရှင်တို့က ဟဲနန်ခေတ်နောက်ပိုင်းမှသည် ကမာကူရခေတ်အစောပိုင်းက ဖြစ်သည်ဟု ဆိုကြသည်။
သို့သော်လည်း ဒေသခံတို့က ရှေးရိုးပြောစကာများတွင် ၎င်းကို အေဒီ ၈၀၇တွင် ရှိခိုခု၏ ဆနုခိစီရင်စုအုပ်ချုပ်သူဖြစ်သည့် ဖုဂျိဝရနို တိုမိတဒ က မေတ္တာရပ်ခံမှုကြောင့် အမည်ကျော်ကြားသည် ခိုးဘိုးဒိုင်းရှိက တစ်ညတည်း ရုပ်ပွားတော်ကို ထုလုပ်ခဲ့သည်။
ထိုကဲ့သို့ ရုပ်ပွားတော် ပြုလုပ်ခဲ့သည့်အချိန်မှာ ခိုးဘိုးဒိုင်းရှိသည် တရုတ်နိုင်ငံ တန်မင်းဆက်ခေတ်ကာလမှ ပြန်လာပြီးနောက် မကြာမီအချိန် ဖြစ်သည်။
ထိုကဲ့သို့သော ယူဆယုံကြည်ချက်များနှင့် ပတ်သက်၍ သက်သေပြသရန်မှာမူ မရှိပေ။
ရုပ်ပွားတော် ထွင်းထုထားသည့် တောင်ကို ကန်နွန်အိဝ (観音岩) ဟု ခေါ်သည်။
၎င်းတောင်တွင် ဗောဓိသတ္တရုပ်ပွားတော်တစ်ခုကို ရှိသည့် ဂူတစ်ခုလည်း ရှိနေသည်။
ဗောဓိသတ္တရုပ်ပွားတော်သည် ဗုဒ္ဓဘာသာအဆောက်အဦများတွင် အစိတ်အပိုင်းတစ်ခုအနေဖြင့် ပါဝင်လေ့ ရှိသည်။
သို့သော်လည်း ထိုကျောင်းတော်သည် မဲဂျိခေတ်ကာလ ပြန်လည်ပြင်ဆင်ပြီးနောက်တွင် အဖျက်ဆီး ခံခဲ့ရပြီး ထွင်းထုမှုများသည်လည်း စွန့်ပယ်ခြင်း ခံခဲ့ရသည်။
ဂူကျောင်းတော်ကို ၂၀၁၅ ခုနှ်စတွင် ဖွင့်လှစ်ခဲ့သည်။
ဤသည်မှာ နှစ်ပေါင်း ၁၃၆ နှစ်ကြာသည့်ကာလတွင် ပထမဆုံးအကြိမ်အဖြစ် ဖွင့်လှစ်ခြင်း ဖြစ်သည်။
ရုပ်ပွားတော်သို့ တိုဟိုခုရှင်ခန်ဆန်ရထားကို စီးကာ အုဆုနိုမိယကားဂိတ်မှတစ်ဆင့် ဘတ်စကားစီးကာ သွားရောက်နိုင်သည်။
ပြင်ပလင့်များ Tochigi Prefecture tourism home page Shioya town home page ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
အိလိယဒ် (သို့) ဣလိယဒ် (, , ; ; ;"Iliad". Random House Webster's Unabridged Dictionary.) သည် ရှေးဟောင်းဂရိကဗျာလင်္ကာတစ်ပုဒ်ဖြင့်၍ "ဖိသံရှည်-ဖိသံတို-ဖိသံတို ခြောက်ပါဒအဖွဲ့" (dactylic hexameter) ဖြင့် ရေးစပ်ထားခြင်းဖြစ်သည်။
ဤကဗျာရှည်ကို ဟိုးမားရေးစပ်ခဲ့သည်ဟု မှတ်ယူကြ၍ ဘီစီ ၈ ရာစုဝန်းကျင်ခန့်ကဟု သတ်မှတ်ယူဆကြပေသည်။
အိလိယဒ်ကဗျာသည် အနောက်တိုင်းစာပေလက်ရာများထဲက အောဒဆီကဗျာနှင့်အတူ ရှေးအကျဆုံးစာရင်းဝင်ဖြစ်ပြီး အောဒဆီသည် အိလိယဒ်ပါ အဖြစ်အပျက်များနောက် သူရဲကောင်း အောဒစ်ဆီးယပ်စ်၏ ဇာတ်လမ်းကြောင်းရာဖြစ်သည်။
Vidal-Naquet, Pierre. Le monde d'Homère (The World of Homer), Perrin (2000), p. 19 ခေတ်သစ်အများလက်ခံမူဖြစ်သော အိလိယဒ်သည် စာကြောင်းရေ ၁၅,၆၉၃ ပါဝင်၍ ၂၄ အုပ်အထိရှိသည်။
စာပေကို ဟိုးမားခေတ် ဂရိဘာသာစကားဖြင့် ရေးဖွဲ့ထားကာ ထိုစကားသည် အိုင်ယောနစ်ဂရိစကားနှင့် အခြားဒေသယိစကားများ ရောနှောပေါင်းစပ်ထားသည့် ပုံစံဖြစ်လေသည်။
ရှေးဟောင်းဂရိကဗျာလင်္ကာစု (Epic Cycle) ထဲသို့ ထည့်သွင်းဖော်ပြလေ့ရှိကြသည်။
ဇာတ်လမ်းသည် ထရိုဂျန်စစ်ပွဲ၏ ဆယ်နှစ်မြောက်တွင် ထရွိုင်မြို့ကို ဂရိခေါ် အခီးယန်ဇ် မဟာမိတ် တပ်ပေါင်းစုကြီးက တိုက်ခိုက်ချေမှုန်းခြင်းအကြောင်းဖြစ်၍ အာခိလိဇ်နှင့် အဲဂါမန်းနန်ဘုရင်တို့ကြား အခြေတင်စကားများမှုပေါ်ပေါက်ခဲ့သည့် ရက်သတ္တပတ်ကာလအချို့တွင် ဖြစ်ပေါ်ခဲ့သော တိုက်ပွဲများ၊ အဖြစ်အပျက်များအကြောင်းကို ရေးစပ်သီကုံးထားခြင်းဖြစ်သည်။
စစ်ပွဲ၏ နောက်ဆုံးနှစ်များရှိ ရက်သတ္တပတ်အနည်းငယ်ကိုသာ စပ်ဆိုထားသော်လည်း ထရွိုင်မြို့သိမ်းတိုက်ပွဲနှင့်ပတ်သက်သော ဂရိ ဒဏ္ဍာရီအကြောင်းအရာများကိုလည်း သွယ်ဝိုက်ဖော်ပြထား၏။
ဥပမာအနေဖြင့် စစ်သည်များ စုဝေးကြခြင်း၊ စစ်ဖြစ်ရသည့်အကြောင်းစသည်တို့လည်း ပါဝင်လေသည်။
ထို့နောက် ကဗျာရှည်သည် အာခိလိဇ်၏ အနာဂတ်တွင်ဖြစ်ပျက်မည့် မရှောင်လွှဲနိငင်သော သေခြင်းတရား၊ ထရွိုင်မြို့ပျက်သုဉ်းခြင်း စသည့် ကဗျာတွင် မပါဝင်တော့သော အနာဂတ်အဖြစ်အပျက်များ ကြိုတင်ဟောကိန်းများလည်းပါဝင်သည်ဖြစ်ရာ ထရိုဂျန်စစ်ပွဲနှင့်ပတ်သက်၍ အနည်းနှင့်အများဆိုသလို ပြည့်စုံသောကဗျာရှည်တစ်ပုဒ်ပင်ဖြစ်သည်။
မှတ်စု ကိုးကား ကဏ္ဍ:ထရိုဂျန်စစ်ပွဲ ကဏ္ဍ:ဂရိ ဒဏ္ဍာရီ ကဏ္ဍ:ဂရိစာပေ။
Hōgyū Jizō of Ōjō-in, Ikeda, Kumamoto, the 100th statue Hōgyū Jizō of Seian Temple in Uki city, Kumamoto Prefecture ဟိုးဂရူးဂျိဇိုး (放牛地蔵) ဂျပန်နိုင်ငံရှိ ကျောက်ဆင်းတုများ ဖြစ်ကြသည်။
၎င်းတို့သည် များသောအားဖြင့် Ksitigarbha နှင့် ရဟန်းတော် ဟိုးဂရူး (၁၆၇၂ - ၁၇၃၂ ခန့်) က ခုမမိုတိုတွင် ၁၇၂၂ နှင့် ၁၇၃၂ ကာလများအတွင်း ပြုလုပ်ခဲ့သည့် ကျောက်ရုပ်တုကလေးများ ဖြစ်ကြသည်။
၁၆၈၆ ခုနှစ် ဟိုးဂရူးသည် အသက် ၁၄ နှစ်အရွယ် ရောက်သည့်အခါတွင် ၎င်း၏ ဖခင်ဖြစ်သူသည် ဆာမူရိုင်းတစ်ဦး၏ သတ်ဖြတ်မှုကြောင့် ဆုံးပါးခဲ့သည်။
နောက်ပိုင်းတွင် ဟိုးဂရူးသည် သူ၏ဖခင်ဝိဉာဉ်၏ နားခိုရာနေရာအဖြစ် ကျောက်ရုပ်တုကလေးများကို ထုလုပ်ခဲ့သည်။
ခိုးအဗောဓိသတ္တရုပ်ပွားတော် သည် ဂျပန်နိုင်ငံ၊ ရှိဇုအိုခစီရင်စု၊ အတမိမြို့ရှိ အိုဇုတောင်ထိပ်ဖျားတွင် တည်ရှိသည်။
ဤရုပ်ပွားတော်သည် ဗောဓိသတ္တရုပ်ပွားတော် ဖြစ်သည်။
ဘာသာရေးဆိုင်ရာ အခေါ်အဝေါ်အားဖြင့် ဤရုပ်ပွားတော်ကို "ရဲဟိုက်ဇန်ခိုးအရုပ်ဗောဓိသတ္တပွားတော်" ဟု ခေါ်ကြသည်။
ခိုးအရုပ်ပွားတော်သည် Hokke Shu Jin-Monryu နှင့် ဆက်နွယ်မှု တူညီကြသည်။
300px|Shaka at Birth and lustration basin; gilt bronze; Nara period; height of figure ; diameter of basin ; National Treasures ဖွားတော်မူကြေးဆင်းတုတော် သည် ဂျပန်နိုင်ငံ၊ နာရမြို့တွင် တည်ရှိသည့် တိုးဒိုင်းဘုရားကျောင်းတွင် တညရှိသည့် ကြေးရုပ်ပွားတော်တစ်ဆူ ဖြစ်သည်။
ရုပ်ပွားတော်သည် ခွက်ထဲ၌ ရပ်တော်မူနေဟန်ဖြစ်သည်။
ဧပြီလ ၈ ရက်နေ့တွင် ဗုဒ္ဓဖွားတော်မူရာနှစ်ပတ်လည်ပွဲကို ကျင်းပသည်။
ရုပ်ပွားတော်နှင့် ၎င်း၏ခွက်တို့သည် နာရခေတ်ကာက ဖြစ်ပြီး ၎င်းတို့ကို နိုင်ငံရှားပါးရတနာများအဖြစ် သတ်မှတ်ခဲ့ကြသည်။
အကြောင်းအရာ ဖွားတော်မူခြင်းသည် ဂေါတမမြတ်စွာဘုရား၏ ဘဝဖြစ်စဉ်တွင် အဓိကဖြစ်ရပ် ရှစ်ခုထဲမှ တစ်ခု ဖြစ်သည်။
ဖွားတော်မူခြင်းကို အနုပညာပြသမှုများတွင် မြင်တွေ့နိုင်သည်။
မာယာဒေဝီသည် လုမ္ဗိနီဥယျဉ်အတွင်း၌ သွားနေစဉ် မြတ်စွာဘုရားအလောင်းငယ်ကလေးကို ဖွားမြင်ခဲ့သည်။
Dīrghāgama သုတ္တန်တွင် ကလေးငယ်သည် အရပ်လေးမျက်နှာသို့ ခြေလှမ်းခုနစ်လှမ်းကာ "လောကတွင် သူသည် အမြတ်ဆုံး ဖြစ်သည်" ဟု ကြွေးကြော်ခဲ့သည်။
ဂျပန်နိုင်ငံတွင် ဗုဒ္ဓမွေးနေ့တွင် ပွဲတော်များကို ဧကရာဇ် ဆုအိခို လက်ထက်ကတည်းက နှစ်တစ်နှစ်၏ လေးခုမြောက်လ၏ ရှစ်ရက်မြောက်နေ့တွင် ကျင်းပကြသည်။
ဧကရာဇ်သည် ၆၀၆ ခုနှစ်တွင် ကျောင်းတော်များအားလုံး၌ စားသောက်ဖွယ်ရာများဖြင့် စားသောက်ပွဲများကို ပြုလုပ်ကြရန် အမိန့်ပေးခဲ့သည်။
ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ။
အလယ်တစ်ဝက်သရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို ဟူ၍ ဖော်ပြထားကာ ရွှား (schwa) ဟုလူသိများသည်။
အက္ခရာ e ကို အထက်အောက်လှည့်ထားသည့်ပုံစံဖြစ်သည်။
နိုင်ငံတကာသဒ္ဒဗေဒအဖွဲ့အစည်း လက်စွဲစာအုပ်တွင် ၏ ဝိုင်းခြင်း၊ ပြန့်ခြင်းသဘောကို သတ်မှတ်ဖွင့်ဆိုထားခြင်းမရှိသော်လည်း အဝိုင်းသရထက် အပြန့်သရ ပို၍ဖြစ်သည်။
သဒ္ဒဗေဒပညာရှင် ဂျိန်း ဆက်တာ (Jane Setter) က ဤသရအသံထွက်နှင့်ပတ်သက်၍ အောက်ပါအတိုင်းဖော်ပြသည်။
" သည် ခံတွင်းတွင် စကားသံထုတ်လုပ်သည့်အင်္ဂါများကို သက်တောင့်သက်သာထား၍ အသံထုတ်ခြင်းဖြစ်သည်" အဝိုင်းသရမူကွဲအဖြစ်အသံထုတ်ရာတွင်တော့ နှုတ်ခမ်းကို ဝိုင်းရမည်ဖြစ်သည်။
မြန်မာဘာသာစကားတွင် ဤသရသံသည် အများအပြား​ရှိကြသည်။
(အ-) မတြာဝက်သရ (သို့) သရတိုဟု ခေါ်ဆိုသည်။
အဖေ၊ အတိုင်းအတာ များမှ အ သံဖြစ်၍ လူအ၊ အကုသိုလ် တို့တွင် ထွက်ရှိသော အာ့ သံမဟုတ်ပေ။
အာဖရိကဘာသာစကားများတွင် အလယ်တစ်ဝက်သရများအား အဝိုင်း၊ အပြန့်ပုံစံ ခွဲခြား၍ထားပြီး အဝိုင်းပုံစံကို ဟူ၍ ဖလှယ်ရေးသားသည်။
ကွဲပြားမှုသည် ခိုင်ခိုင်မာမာတော့မရှိလှပေ။
စကားပြောသူ အများစုသည်ကား အဝိုင်း/အပြန့် သဘော နှစ်ခုစလုံးတွင်ပင် အပြန့်ပုံစံကိုသုံစွဲကြ၏။
ဤသင်္ကေတ၏ တိကျသော အရည်အသွေးနှင့် ဆက်စပ်မှုမရှိဘဲ များသောအားဖြင့် "ထင်ရှားခြင်းမရှိသော ဖော့သံပြု သရသံ"များအတွက် ကိုသုံးစွဲကြသည်။
ဥပမာ ဟု ဖလှယ်ရေးသားထားသော အင်္ဂလိပ်သရသံသည် အလယ်အပြန့်သရဖြစ်သည်။
ပတ်ဝန်းကျင်အနေအထားပေါ်မူတည်၍ တစ်ဝက်ပိတ် ၊ တစ်ဝက် ၊ တစ်ဝက်ဖွင့် တို့လည်းဖြစ်နိုင်သည်။
အလယ်တစ်ဝက်အပြန့်သရ အလယ်တစ်ဝက်အပြန့်သရကို ရံခါအားဖြင့် ဟုသာ ရေးသားကြ၏။
တိကျသေချာမှုအလိုရှိပါက အလယ်တစ်ဝက်ပိတ်အပြန့်သရအတွက် အနိမ့် ဖြည့်စွက်အက္ခရာသုံး၍ ဟုဖော်ပြနိုင်သည်။
ဖြစ်နိုင်ခြေအခြားတစ်ခုမှာ အလယ်တစ်ဝက်ဖွင့်အပြန့်သရအတွက် အမြင့် ဖြည့်စွက်အက္ခရာသုံး၍ ဟုဖော်ပြနိုင်ပေသည်။
ကိုးကား ကဏ္ဍ:တစ်ဝက်သရများ ကဏ္ဍ:အလယ်သရများ ကဏ္ဍ:အပြန့်သရများ ကဏ္ဍ:အဝိုင်းသရများ။
thumb|Survey of the Moeris Basin from the late nineteenth century မိုးရစ်ကန် သည် အီဂျစ်နိုင်ငံ၊ ကိုင်ရိုမြို့၏ အနောက်တောင်ဘက် ၈၀ ကီလိုမီတာ (၅၀ မိုင်) အကွာရှိ ဖိုင်ယမ်အိုအေစစ်၏ အနောက်မြောက်ဘက်ရှိ ရှေးကျသည့်ကန်တစ်ခု ဖြစ်သည်။
ဤကန်သည် ကြည်လင်သန့်ရှင်းသည့် ကန်တစ်ကန် ဖြစ်သည်။
ကန်၏ ဧရိယာသည် ၁၂၇၀ စတုရန်းကီလိုမီတာ (၄၉၀ စတုရန်းမိုင်) မှသည် ၁၇၀၀ စတုရန်းကီလိုမီတာ (၆၅၆ စတုရန်းမိုင်) အကြား ပြောင်းလဲမှု ရှိသည်။
ဤကန်သည် ယခုအချိန်တွင် သေးငယ်သည့် ဆားကန်တစ်ခုအဖြစ် တည်ရှိကာ ၎င်းကို Birket Qarun ဟု ခေါ်ကြသည်။
ကန်၏ မျက်နှာပြင်သည် ပင်လယ်ရေမျက်နှာပြင်အောက် ၄၃ မီတာ (၁၄၀ ပေ) တွင် တည်ရှိသည်။
၎င်းသည် ၂၀၂ စတုရန်းကီလိုမီတာခန့် (၇၈ စတုရန်းမိုင်) ရှိသည်။
ကန်နှင့် ပတ်ဝန်းကျင်ရှိဒေသကို ၂၀၁၂ ခုနှစ်ကတည်း ထိန်းသိမ်းစောင့်ရှောက်ရမည့် စိုစွတ်နယ်မြေအဖြစ် သတ်မှတ်ခဲ့သည်။
ဤကန်တွင် Tilapia နှင့် အခြားဒေသငါးမျိုးများ နေထိုင်ရာ ဖြစ်သည်။
ထိုဒေသတွင် နို့တိုက်သတ္တဝါဖြစ်သည့် Moeritherium ကို တွေ့ရသည်။
သမိုင်းကြောင်း Map of ancient lake Moeris, the shaded part shows the land reclaimed by the kings of the Twelfth Dynasty Boats at the Lake Qarun, 2003 ပြင်ပလင့်များ ကိုးကား ကဏ္ဍ:အီဂျစ်နိုင်ငံရှိ ရေကန်များ။
ငွေဘုရား(Khmer : វត្តប្រាក់)သည် ဖနွမ်းပင်မြို့၊ Chey Chumneas(ជ័យជម្នះ) တွင် တည်ရှိသည့် တော်ဝင်နန်းတော်တစ်ခု ဖြစ်သည်။
၎င်းကို Wat Preah Keo Morakot "(វត្តព្រះកែវមរកត)မြကျောက်ဗုဒ္ဓကျောင်းတော်"ဟု သိကြသည်။
ဤကျောင်းတော်အမည်ကို ခမာဘာသာစကားဖြင့် အတိုချုံ့ခေါ်ပါက "Wat Preah Keo"(វត្តព្រះកែវ) ဟု များသောအားဖြင့် ခေါ်ကြသည်။